18. ΝΟΜΟΘΕΤ. ΔΙΑΤΑΓΜΑ υπ’ αριθ. 364 της 28/30 Μαρτ. 1974 (ΦΕΚ Α΄ 86) Περί καταβολής ετησίας εισφοράς εις το εν Ρώμη εδρεύον Ινστιτούτον Ερεύνης του Οργανισμού Ηνωμένων Εθνών επί της Κοινωνικής Αμύνης (UNITED NATIONS SOCIAL, DEFENCE RESEARCH INSTITUTE). Άρθρ.1.-1.Δια την συμμετοχήν της Ελλάδος εις την λειτουργίαν του εν Ρώμη εδρεύοντος Ινστιτούτου Ερεύνης του Οργανισμού Ηνωμένων Εθνών επί της Κοινωνικής Αμύνης (UNITED NATIONS SOCIAL, DEFENCE RESEARCH INSTITUTE), καταβάλλεται κατ’ έτος εισφορά, της οποίας το ύψος καθορίζεται δια κοινής αποφάσεως των Υπουργών Εξωτερικών, Δικαιοσύνης και Οικονομικών, δημοσιευομένης δια της Εφημερίδος της Κυβερνήσεως. 2.Η δαπάνη της εν τη προηγουμένη παραγράφω εισφοράς βαρύνει τον ετήσιον προϋπολογισμόν του Υπουργείου Δικαιοσύνης. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Με την αριθ. 20542/13-14 Νοεμ. Ι974 (ΦΕΚ Β΄ 1147) απόφ. Υπ. Εξωτ. Δικαιοσ. και Οικον.το ύψος της ετήσιας εισφοράς της Ελλάδος στο άνω Ινστιτούτο καθορίσθηκε σε 6.500 δολλάρια Η.Π.Α. καιπαρέμεινε το ίδιο και με τις αριθ. 27833/28 Μαΐου-12 Ιουν. 1975 (ΦΕΚ Β΄610) 53248/28-30 Δεκ. 1977 (ΦΕΚ Β΄ 1320) και 64990/4 Οκτ.-22 Νοεμ. 1978 (ΦΕΚ Β΄ 1017) όμοιες αποφάσεις. Με την 34643/3069/17 Ιουλ.18 Αυγ. 1980 (ΦΕΚ Β΄ 771) όμοιας αποφάσεως το άνω ύψος της ετήσιας εισφοράς ορίσθηκε σε 7.500 δολλάρια Η.Π.Α. Το ίδιο ύψος της ετησίας εισφοράς των 7.500 δολλαρια. ΗΠΑ ορίστηκε και με τη 99711/27 Δεκ. 1983-9 Ιαν. 1984 (ΦΕΚ Β΄ 3)όμοια απόφαση. Επίσης με την 43657/13 Ιουλ.-9 Αυγ. 1984 (ΦΕΚ Β΄ 552) όμοια απόφαση το άνω ύψος ορίστηκε σε 7.500 δολλάρια ΗΠΑ. 